**Ministru kabineta noteikumu projekta**

**„****Grozījums Ministru kabineta 2008.gada 11.novembra noteikumos Nr.940 „Noteikumi par darbības programmas „Infrastruktūra un pakalpojumi” papildinājuma 3.1.3.3.1.apakšaktivitāti „Speciālās izglītības iestāžu infrastruktūras un aprīkojuma uzlabošana””” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1.  | Pamatojums | Ministru kabineta noteikumu projekts „Grozījums Ministru kabineta 2008.gada 11.novembra noteikumos Nr.940 „Noteikumi par darbības programmas „Infrastruktūra un pakalpojumi” papildinājuma 3.1.3.3.1.apakšaktivitāti „Speciālās izglītības iestāžu infrastruktūras un aprīkojuma uzlabošana”” (turpmāk – noteikumu projekts) sagatavots saskaņā ar Eiropas Savienības struktūrfondu un Kohēzijas fonda vadības likuma 18.panta 10.punktu. |
| 2.  |  Pašreizējā situācija un problēmas | Ministru kabineta 2008.gada 11.novembra noteikumu Nr.940 „Noteikumi par darbības programmas „Infrastruktūra un pakalpojumi” papildinājuma 3.1.3.3.1.apakšaktivitāti „Speciālās izglītības iestāžu infrastruktūras un aprīkojuma uzlabošana” (turpmāk – MK noteikumi Nr.940) 6.punkts nosaka, ka 3.1.3.3.1.apakšaktivitātē „Speciālās izglītības iestāžu infrastruktūras un aprīkojuma uzlabošana” (turpmāk – 3.1.3.3.1.apakšaktivitāte) kopējais ierobežotās atlases ietvaros pieejamais finansējums ir 5 602 835 lats, savukārt MK noteikumu Nr.940 14.punkts nosaka, ka Eiropas Reģionālās attīstības fonda (turpmāk – ERAF) finansējuma apjoms ir 100 procenti no projekta attiecināmo izmaksu kopsummas.Ar Ministru kabineta 2010.gada 18.marta rīkojumu Nr.153 ir apstiprināti grozījumi darbības programmas „Infrastruktūra un pakalpojumi” papildinājumā, kas 3.1.3.3.1.apakšaktivitātē svītro nacionālo publisko līdzfinansējumu un nosaka ERAF finansējuma intensitāti 100 procentu apmērā.Saskaņā ar Ministru kabineta 2011.gada 23.marta rīkojumu Nr.118 ir precizēta darbības programmas „Infrastruktūra un pakalpojumi” papildinājuma 3.1.3.pasākuma „Izglītības infrastruktūra vispārējo prasmju nodrošināšanai” tabula „Finanšu plāns”, pārdalot 3.1.3.1.aktivitātes „Kvalitatīvai dabaszinātņu apguvei atbilstošas materiālās bāzes nodrošināšana” (turpmāk – 3.1.3.1.aktivitāte) un 3.1.3.3.2.apakšaktivitātes „Vispārējās izglītības iestāžu infrastruktūras uzlabošana izglītojamiem ar funkcionāliem traucējumiem” (turpmāk – 3.1.3.3.2.apakšaktivitāte) ietvaros noslēgto līgumu un vienošanās rezultātā radušos ERAF finansējuma atlikumu 289 638 latu apmērā 3.1.3.3.1.apakšaktivitātei, tādejādi daļēji nosedzot tās ietvaros radušos finansējuma iztrūkumu ar pašvaldībām noslēgtajās vienošanās un nosakot 3.1.3.3.1.apakšaktivitātei kopējo ierobežotās atlases ietvaros pieejamo ERAF finansējumu 5 602 835 latu apmērā.Ņemot vērā, ka noslēgto vienošanos kopējā attiecināmā summa ir 5 779 330 latu apmērā un 3.1.3.3.1.apakšaktivitātes kopējais ierobežotās atlases ietvaros pieejamais ERAF finansējums ir 5 602 835 lati, rezultātā 3.1.3.3.1.apakšaktivitātē pieejamais finansējums nenosedz ar pašvaldībām noslēgto vienošanos apmēru, veidojot iztrūkstošo finansējumu 176 495 latu apmērā.Informējam, ka 3.1.3.3.1.apakšaktivitātes ietvaros ir noslēgti 44 projekti, no kuriem 21 projektiem ir veikti grozījumi, nodrošinot MK rīkojuma Nr.153 izpildi, bet 23 projektiem vēl nepieciešams veikt atbilstošus grozījumus.Lai nodrošinātu finansējuma saņēmēju tiesiskās paļāvības principu un finansējuma saņēmējiem ERAF noslēgto vienošanās summas nosegtu pilnā apmērā, nepieciešams 176 495 latu apmērā iztrūkstošo finansējumu pārdalīt no Izglītības un zinātnes ministrijas pārziņā esošās darbības programmas „Infrastruktūra un pakalpojumi” papildinājuma 3.1.3.3.2.apakšaktivitātes „Vispārējās izglītības iestāžu infrastruktūras uzlabošana izglītojamajiem ar funkcionāliem traucējumiem” ietvaros radušajiem ERAF finansējuma ietaupījumiem, attiecīgi par minēto summu palielinot 3.1.3.3.1.apakšaktivitātei pieejamo finansējumu. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4.  |  Tiesiskā regulējuma mērķis un būtība | Noteikumu projekts paredz precizēt 3.1.3.3.1.apakšaktivitātei pieejamā finansējuma apmēru, nosakot tās kopējo ierobežotās atlases ietvaros pieejamo ERAF finansējumu 5 779 330,88 latu apmērā. |
| 5.  | Projekta izstrādē iesaistītās institūcijas  | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Noteikumu projekts neierobežo sabiedrības pārstāvju tiesības. |
| 7. | Cita informācija | Nav. |

Anotācijas II un III – projekts šīs jomas neskar.

|  |
| --- |
|  **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Ir nepieciešams veikt grozījumus:1. Ministru kabineta 2008.gada 8.aprīļa noteikumos Nr.259 „Noteikumi par darbības programmas „Infrastruktūra un pakalpojumi” papildinājuma 3.1.3.3.2.apakšaktivitāti „Vispārējās izglītības iestāžu infrastruktūras uzlabošana izglītojamiem ar funkcionāliem traucējumiem”” (turpmāk – MK noteikumi Nr.259);
2. darbības programmas „Infrastruktūra un pakalpojumi” papildinājumā.

Par iepriekšminēto tiesību aktu projektu izstrādi ir atbildīga Izglītības un zinātnes ministrija.Grozījumi MK noteikumos Nr.259 un darbības programmas „Infrastruktūra un pakalpojumi” papildinājumā ir izstrādāti un tiks virzīti izskatīšanai MK sēdē vienlaicīgi ar noteikumu projektu. |
| 2. | Cita informācija | Nav. |

Anotācijas V un VI – projekts šīs jomas neskar.

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Izglītības un zinātnes ministrija. |
| 2. | Projekta izpildes ietekme uz pārvaldes funkcijām  | Netiek paplašinātas esošo institūciju funkcijas. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Jaunas valsts institūcijas netiek radītas. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
| 6. | Cita informācija | Nav. |

Izglītības un zinātnes ministrs R.Ķīlis

Vizē: Valsts sekretārs M.Gruškevics

22.11.2011 15:27

690

J.Sviridenkova

67047774, jevgenija.sviridenkova@izm.gov.lv